
Zagreb, 8.rujna 2026. godine						
ZAPISNIK
1. KONSTITUIRAJUĆA SJEDNICA ODBORA ZA SVINJOGOJSTVO HPK  

1. konstituirajuća sjednica Odbora za svinjogojstvo Hrvatske poljoprivredne komore održana je u utorak, 8.rujna 2026. godine s početkom u 9.00 sati uživo u prostorijama Hrvatske poljoprivredne komore, Ulica grada Vukovara 78.

Prisutni članovi: Slobodan Čanaki, Antun Golubović, Josip Križanić, Sabine Grandverger, Mato Mihić, Mihael Sklizović

Ostali prisutni: Barbara Bubalo Capar

Dnevni red: 

1. Konstituiranje Odbora
2. Aktualna situacija u sektoru
3. Izbor predsjednika Odbora 
Kandidirani članovi:
Mihael Sklizović
Zdravko Vidović
Antun Golubović
Slobodan Čanaki
Sara Rajčević
Mato Mihić
4. Razno

Ad.1.
Dnevni red je usvojen jednoglasno. Svi prisutni članovi potvrdili su svoje članstvo i želju za djelovanjem unutar odbora. Članovi su upoznati sa pravima i obvezama članova odbora.

Odbor čine: Antun Golubović, Slobodan Čanaki, Josip Križanić, Sabine Grandverger, Mato Mihić, Mihael Sklizović. 

Povjerenik Josip Križanić poziva sve članove da se kratko predstave. 
Josip Križanić, predsjednik uprave Veterinarske stanice Varaždin, bavi se proizvodnjom svinja i ima 35.000 svinja u vlastitoj proizvodnji, obrađuje 700ha zemlje. Potpredsjednik Hrvatske poljoprivredne komore, izražava želju za aktivan rad odbora. 




Antun Golubović, bivši predsjednik odbora za svinjogojstvo, navodi kako je u prošlom sazivu odbor pokušao napraviti maksimalno što se moglo u tom periodu, trenutno ima svinje za vlastite potrebe ali nada se povratku u uzgoj slavonske crne svinje. Smatra da su problemi isti neovisno o veličini i broju grla.

Sabine Grandverger, Bjelovarsko-bilogorska županije, bavi se tovom svinja i junadi te ratarstvom. Smatra da se svinjogojstvo u ovoj državi ne uvažava i nada se aktivnosti odbora da se nešto promijeni. Navodi kao probleme uvoz u odnosu na domaću proizvodnju, biosigurnosne mjere i njihovu neujednačenost te probleme s lovcima.

Slobodan Čanaki, Varaždinska županija, po struci veterinarski tehničar, ima vlastiti OPG sa 60 krmača i 30 ovaca. Niz godina član udruge svinjogojaca u varaždinskoj županiji, trenutno zamjenik predsjednika. Poznaje situaciju u svinjogojstvu, smatra da budućnost ne donosi ništa dobro ako se ovako nastavi; kao probleme navodi otkupnu cijenu svinja, cijenu prehrane, bolesti i troškove proizvodnje. Smatra da se zajedničkim radom svih članova odbora može nešto postići i da fokus treba biti na komunikaciju s ministarstvom ali i javnosti da se promijeni svijest oko domaće hrane.

Mato Mihić, Brodsko-posavska županija, predsjednik prvog saziva odbora za svinjogojstvo u HPK. Navodi kako je njihova općina nepravedno u trećoj zoni i da se zahvaljujući tome proizvodnja više ne može ni nazivati proizvodnjom jer je devastirana i pitanje je hoće li se moći spasiti. Za vrijeme prvog saziva odbora za svinjogojstvo dostatnost je bila 75%, trenutno je trend padanja i već smo ispod 50% i nema naznaka da će se to zaustaviti. Planira i dalje biti aktivan član odbora i raditi na dobrobiti uzgajivača.

Mihael Sklizović, Osječko-baranjska županija, jedini predstavnik županije koja je vodeća po proizvodnji svinja. To navodi kao jedan od razloga za članstvo u odboru, kako bi imali gdje iznijeti svoj probleme i raditi na rješenjima. Ima vlastiti OPG, 20ha zemlje i 65 rasplodnih krmača, prilagodio postojeću farmu koja nije opterećena kreditima pa se još može vidjeti u proizvodnji, ali ne i s trenutnim cijenama. Trenutna cijena otkupa je ispod 1 euro, smatra da se prije ASK moglo funkcionirati ali po trenutnim mjerama ne jer postoje veliki problemi s dostupnošću klaonica. 

Ad.2.
Josip Križanić iznosi informacije o dosadašnjoj situaciji u sektoru, navodeći sastanke održane u ministarstvu i nezadovoljstvo sektora dosadašnjim postupcima ministarstva po pitanju krize u svinjogojstvu. Pomoć koja je obećana ranije ove godine je iz nekog razloga zaustavljena i nemamo nove informacije o tome. Održani su sastanci na temu cijena koje su pale ispod 1 eura, HPK je u suradnji s Osječkim fakultetom napravila izračun koštanja proizvodnje i to je iznosilo nekih 1,5 euro za tovljene svinje. Cijena ovisi o tome imate li svoje odojke i hranu ali to je prosjek. Službena cijena u EU je u jednom trenutku bila 1,12 eura. Zbog tih cijena je nastalo puno problema, s dodatnim smanjenjem i 15% povrata zbog ASK su dodatno srušene cijene zbog čega se moralo izvoziti u Mađarsku jedno vrijeme. Samodostatnost u hrvatskoj je 40%, gotovo godinu dana već je cijena ispod svake granice. Ministarstvo je izradilo svoje izračune i to je iznosilo 20-22 eura po svinji kao naknada štete za 2026. godinu. Taj prijedlog je otišao na odobrenje u EU ali još nema odgovora, bilo bi 6-7 milijuna eura za tu mjeru, ali ta mjera uključuje samo tovljenike. Treba donijeti zaključak da se pomogne i onima koji nemaju tovljenike i da se i njih uključi u tu mjeru. U međuvremenu je osnovana sektorska organizacija u Osijeku za svinjsko meso, ako bi to zaživjelo to bi bilo dobro. Ne treba se govoriti o malim i velikim nego o ispravnim i neispravnim gospodarstvima, bitni su nam oni koji se bave uzgojem svinja kao primarnim i žive od toga. Da bi organizacija mogla funkcionirati, treba imati 75% tržišta uključeno, tada bi se moglo utjecati na cijenu na tržištu. Ako bi u taj sektor uključili i crveno meso (junad) mogli bi tražiti da se naprave dvije klaonice koje bi bile u vlasništvu sektora, tako bi se mogla kontrolirati cijena. Ističe se i problem s rezanjem repova, sankcioniraju se svinjogojsci koji režu repove ali ne i oni koji kupe odojke s već odrezanim repovima, bez obzira na dokaze da je dobrobit životinja rezati repove. To je problem na razini države i mora se dugoročno riješiti.

Antun Golubović navodi kako je u Otoku izgrađena klaonica u kojoj je predviđeno klanje svinja i junadi, napravljene su prostorije koje proizvođači mogu iznajmiti za klanje.

Golubović: u Otoku, klaonica u kojoj je predviđeno da se kolju i junad i svinje, napravljene su prostorije koje ti možeš iznajmiti i koristiti za klanje i preradu svojih životinja; građevinska dozvola ima, sve ima, ako će to biti sektorska organizacija; kad imaš konfekciju mesa možeš raditi što hoćeš, već ima jedan dio odrađen ukoliko bi se išlo za crveno meso postoji projekt koji bi mogao za to poslužiti. 
Križanić: KKŽ je u svojih 5 projekata stavila veliku klaonicu, navodno da je već isfinancirana građevinska dozvola. S takve dvije klaonice bi mi pokrili takve potrebe. Dok je situacija ovakva da imamo neku stabilnost. Tražit ćemo min da se očituje koliko imamo takvih projekata, 20mil eura je sitno za dati jednom sektoru. 
Mihić: tu se povlače druge mjere. Do 50km možeš odvest sam, poslije 50km ne možeš nego moraš platiti transport, ako to bude 5 županija nek to bude centar. 
Sklizović: imamo klaonice koje su tu, mi imamo jednu koja je od mene 7-8km. Klaonica je privatna. Jedno vrijeme su dobili novce iz eu, oni su radili uslužno klanje ali sad neće ni to. 
Sabine: zbog dobrobiti i rezanja repova, izvana se prihvaća jer je vani bitno da piše da je bezbolno rezanje repova i kastriranje, oni su predali papir pošto svinje nema na vrhu repa živac; dokazali su da tu nema štete u rezanju repova jer oni iz dosade krenu grickati repove. Bilo bi dobro kopirati taj dokument i predstaviti im to da prihvate.
Križanić: to je ono što možemo tražiti ispred odbora od ministarstva da se to dopusti.
Mihić: ovo sad što pričamo o rezanju repova, slažem se da to probamo izbaciti ali više na novo programsko razdoblje, di bi mi tu morali biti kao svinjogojci vrlo aktivni i dati prijedloge koji će biti dobri za svinjogojstvo, smisliti poticaje koji nam trebaju da opstanemo. Sad počinje kreiranjenovog pprogr razd, trebamo napraviit neki scenarij da se to odobri od strane ministarstva. 
Križanić; problem rezanja repova treba riješiti jednom zauvijek. Ja sam protiv toga da imamo 10 mjera dobrobiti, Slovenci imaju jednu, zašto ne bi i mi. Neke mjere imaju smisla neke nemaju, treba napraviti jednu mjeru dobrobiti i ovo sve drugo izbaciti.
Rasprava o legalnim i ilegalnim, mjere gledaju samo ono što prođe kroz klaonicu. Manji tovljači imaju taj problem, prošle godine cijena nije bila normalna. 
Sabine: Postoji JRDŽ, vidi se kad je došlo i kad je izišlo; oni koji kupe bekona i nakon par dana ga odvezu na klaonicu dobiju i dobrobit i poticaje. Tako ruše malim svinjogojcima cijenu. 

Ad.3.
Izbor predsjednika odbora, kandidati kratko predstavljaju program.
Prisutni kandidati Slobodan Čanaki, Mihael Sklizović, Antun Golubović i Mato Mihić.
Mato Mihić povlači kandidaturu.
Golubović: prošli odbor je radio maksimalno korektno, želim da i ovaj novi odbor radi korektno koliko može, da se ne razdvajamo, da nema velikih malih ovakvih onakvih i da budemo svi zajedno, na tragu toga povlači svoju kandidaturu.

Čanaki: veterinarski tehničar, svinjogojstvo od 2010., zadnjih 10god aktivno u tome i zadnjih 5god akt član udruge, zadnje 2god zamj predsj, sudjeluje u SUS-u; zna problematiku kao i većina vas, nije dobro; nadam se da uz vašu pomoć možemo doprijeti do ministarstva ali i dalje do ljudi, do kupaca. Ako budemo zajedno budemo jaki, ako budemo svaki na svoju stranu onda se bude sve raspalo. Problematika svinjogojstva je u cijeloj hrvatskoj, trebamo biti zajedno.
Sklizović: kandidirao se najprije da kažemo svoje probleme, da smo prisutni u donošenju odluka koje se tiču opstanka sela i obitelji na selu. Htio bih reći da budućem predsjedniku, tko god da bude, ću biti aktivan, može očekivati pozive od mene, uvijek će biti problema na terenu koji se trebaju riješiti, ne može mi onda nitko reći  da nisam bio tamo i rekao svoj eprobleme, ako se nešto od tih problema može riješiti dobro, imamo nova poznanstva, ono što budemo riješili tu, ne trebamo se mi ljutiti ali znamo da većina nas živi od toga i oni svinjogojci koji žive od toga bi trebali biti tu i reći svoje probleme, biti veza sa ministarstsvom i da se poveže praksa i teren jer nije dobro.
Glasanje javno dizanjem ruke.
Slobodan Čanaki: 6
Mihael Sklizović: 0 
Jednoglasno izabran Slobodan Čanaki za predsjednika odbora za svinjogojstvo.

Povjerenik zahvaljuje i predaje riječ novom predsjedniku.
Golubović: da nije bilo prošlog odbora, izgubljena dobit od prošle godine ne bi bila naknada, uginuće, repopulaciju smo iskomunicirali. Uspjeli smo neke stvari dovesti u red, nadamo se boljoj komunikaciji s ministarstvom, želim ti svu sreću kao i cijelom odboru, ja ću biti podrška.
Križanić: predsjednik ima pravo na sljedećoj sjednici odabrati sebi zamjenika. Dajem riječ završnu predsjedniku. Predlažem zaključak da pozdravimo tu pomoć od 20ak eura za tovljače i da se iz tih sredatava iuznađe načina da u te mjere uđu i ne samo tovljači. Drugi zaključak je da pokušamo naći način da se ne sankcionira rezanje repova kada je ono potrebno. 
Čanaki: Zahvale na izboru, svoje probleme slušamo i rješavamo tu i onda idemo svi skupa van. Ako budemo svi zajedno djelovali smo puno jači i nešto ćemo postići.
Sjednica je zaključena u 10:10.

